text: उन्होंने कहा कि वह भारत के सद्भावना दूत के रूप में मोहब्बत का पैगाम लेकर पाकिस्तान आए हैं. उन्होंने कहा, 'मैं यहां राजनेता के रूप में नहीं बल्कि दोस्त के रूप में आया हूं. मैं यहां अपने दोस्त (इमरान) की खुशी में शरीक होने आया हूं.' उन्होंने कहा, 'हिन्दुस्तान जीवे, पाकिस्तान जीवे.' सिद्धू ने कहा कि पूर्व प्रधानमंत्री अटल बिहारी वाजपेयी भी दोनों देशों के बीच अमन की बात करते थे. उन्होंने कहा, 'अगर पड़ोसी के घर में आग लगी हो तो आंच हम पर भी आएगी.'